Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 59/14/5506	Martin, 18.2.2015
EEČ : 2-40-31-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na tom skutkovom základe, že  

1/ 	ako otec mal. syna XXXXX, nar. XXXXX a mal. syna XXXXX, nar. XXXXX, ku ktorým má vyživovaciu povinnosť vyplývajúcu z ustanovení Zákona o rodine a rozsudku Okresného súdu Martin sp. zn. XXXXX zo dňa XXXXX, právoplatným dňa XXXXX, podľa ktorého je povinný prispievať na výživu mal. XXXXX výživné sumou 1.000,- Sk mesačne  a na mal. XXXXX výživné sumou 1.000,- Sk mesačne k rukám matky XXXXX, nar. XXXXX, ktorej boli deti zverené do výchovy  a opatery, počnúc právoplatnosťou rozsudku, pričom svoju povinnosť si neplní riadne a včas od 01.01.2000 do 17.01.2003, s výnimkou platieb august až december roku 2000, kedy čiastočne splácal bežný výživné, čím mu za dané obdobie vznikol dlh vo výške najmenej 59.103,- Sk, hoci nie je poberateľom sociálnych dávok, nie je evidovaný na úrade práce, pričom túto vyživovaciu povinnosť si neplní aj napriek tomu, že bol trestným rozkazom Okresného súdu Martin sp. zn. XXXXX zo dňa XXXXX, právoplatný dňa XXXXX, odsúdený pre trestný čin zanedbania povinnej výživy podľa § 213 ods. 1 Tr. zák. č. 140/1961 Zb. účinného do 31.08.2003, za neplatenie výživného za obdobie od 01.09.1998 do 23.12.1999, 
2/	ako otec mal. syna XXXXX, nar. XXXXX a mal. syna XXXXX, nar. XXXXX, ku ktorým má vyživovaciu povinnosť vyplývajúcu z ustanovení Zákona o rodine a rozsudku Okresného súdu Martin sp. zn. XXXXX zo dňa XXXXX, právoplatným dňa XXXXX, podľa ktorého je povinný prispievať na výživu mal. XXXXX výživné sumou 1.000,- Sk  (33,19 €) mesačne  a na mal. XXXXX výživné sumou 1.000,- Sk (33,19 €) mesačne k rukám matky XXXXX, nar. XXXXX, ktorej boli deti zverené do výchovy  a opatery, počnúc právoplatnosťou rozsudku, pričom svoju povinnosť si neplní riadne a včas od 18.01.2003 do 31.08.2013, čím mu za dané obdobie vznikol dlh vo výške 8.496,64 €, hoci nie je poberateľom štátnych sociálnych dávok, nie je evidovaný na úrade práce sociálnych vecí a rodiny ako nezamestnaný, 

lebo trestné stíhanie je neprípustné, proti tomu, kto zomrel alebo bol vyhlásený za mŕtveho.

Odôvodnenie:

Policajný orgán Obvodného oddelenia PZ Vrútky, uznesením zo dňa 17.01.2003, Č.p:XXXXX podľa § 160 ods. 1 Tr. por. č. 141/1961 Zb. účinného do 01.01.2006 začal trestné stíhanie a postupom podľa § 163 ods. 1 Tr. por. č. 141/1961 Zb. účinného do 01.01.2006 vzniesol obvinenie XXXXX, nar. XXXXX pre trestný čin zanedbania povinnej výživy podľa § 213 ods. 1 Tr. zák. č. 140/1961 Zb. účinného do 31.08.2003, na tom skutkovom základe, ako je uvedené v bode 1/ výrokovej časti tohto uznesenia. 
Uznesením vyšetrovateľa Okresného riaditeľstva PZ, odboru kriminálnej polície, Martin zo dňa 26.06.2014, XXXXX bolo podľa § 199 ods. 1 Tr. por. začaté trestné stíhanie a postupom podľa § 206 ods. 1 Tr. por. vznesené obvinenie XXXXX, nar. XXXXX pre prečin zanedbania povinnej výživy podľa § 207 ods. 1, ods. 3 písm. b) Tr. zák. na tom skutkovom základe ako je uvedené v bode 2/ výrokovej časti tohto uznesenia. 
Na obvineného bol dňa 03.10.2014, pod sp. zn. XXXXX Okresným súdom Martin podľa § 73 ods. 1 Tr. por. z dôvodov uvedených v § 71 ods. 1 písm. a) Tr. por. vydaný príkaz na zatknutie.  
	Dňa 11.02.2015 bol tunajšej prokuratúre predložený spisový materiál v uvedenej veci spolu s návrhom na zastavenie trestného stíhania podľa § 215 ods. 1 písm. d) Tr. por. s poukazom na ust. § 9 ods. 1 písm. d) Tr. por., s ktorým návrhom som sa stotožnila. 
Súčasťou vyšetrovacieho spisu je aj úmrtný list vydaný Českou republikou, z ktorého vyplýva, že XXXXX, nar. XXXXX XXXXX, naposledy trvale bytom XXXXX, XXXXX, okres XXXXX, zomrel dňa XXXXX v Českej republike, XXXXX. 	 
Podľa § 215 ods. 1 písm. d) Tr. por. prokurátor  zastaví  trestné stíhanie,  ak je trestné stíhanie neprípustné  podľa § 9 Tr.  por.
Podľa § 9 ods. 1 písm. d) Tr. por.  trestné  stíhanie nemožno  začať, a ak  už bolo začaté  nemožno  v ňom  pokračovať a musí  byť  zastavené, a to  v prípade proti  tomu,  kto  zomrel alebo bol  vyhlásený  za mŕtveho.   
Vychádzajúc z tejto  skutočnosti  a z dôvodu, že  trestné  stíhanie  voči  tomu,  kto  zomrel  je neprípustné, rozhodla som  tak,  ako  je uvedené  vo  výrokovej  časti tohto  uznesenia.     

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Petra Šimková
prokurátorka